
Riigihanke korraldamine ja loa andmine liisingulepingu sõlmimiseks

1. Asjaolud ja menetluse käik
Narva Linnavalitsuse Kultuuriosakond vastavuses kehtiva liisingulepinguga kasutab sõiduautot Nissan Primastar 2.0dCi Combi 9. Sõidukit aktiivselt kasutatakse nii linnasutuste (üldhariduskoolid, koolieelsed lasteasutused, huvikoolid jt) kui ka Kultuuriosakonna poolt oma tegevuse teostamiseks. Kasutuses oleva väikebussi liisingulepingu tähtajaks on 15.09.2012. a ning läbisõit on 126 000 km. Liisingumaksete juurde lisanduvad üha suuremad jooksvad remondikulud.

Takistamatu töö tagamise eesmärgiga taotleb Narva Linnavalitsuse Kultuuriosakond luba riigihanke korraldamiseks ja selle tulemusena uue väikebussi liisingulepingu sõlmimiseks.

2. Õiguslikud järeldused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005 määrusega nr 20/57 kinnitatud linnavara eeskirja punktile 34 alapunktile 34.2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.
3. Otsus
3.1 Narva Linnavalitsuse Kultuuriosakonnal korraldada väikebussi liisingulepingu riigihanget vastavalt lisatud hankedokumentatsioonile.
3.2 Lubada Narva Linnavalitsuse Kultuuriosakonnale sõlmida riigihanke võitjaga hankeleping.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

